**A Magyarországi Görögök Országos Önkormányzatának Közgyűlése**

a közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

a **Nikosz Beloiannisz Általános Iskola és Óvoda**

intézményvezető (magasabb vezető)

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony, 3 hónap próbaidő kikötésével

**Foglalkoztatás jellege:**

Teljes munkaidő

**A vezetői megbízás időtartama:**  
  
A magasabb vezetői megbízás határozott időre, 2016.08.16. - 2021.08.15-ig szól.

**A munkavégzés helye:**

2455 Beloiannisz, Rákóczi utca 28.

**A beosztáshoz tartozó, illetve a vezetői megbízással járó lényeges feladatok:**

Az intézmény egyéni felelősségű irányítása, a szakszerű és törvényes működés, a helyi oktatáspolitikai igényeknek megfelelő, színvonalas pedagógiai munka, az ésszerű és takarékos gazdálkodás biztosítása

**Illetmény és juttatások:** Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, valamint az pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet rendelkezései az irányadók.

**Feltételek:**

- Az Nkt. 67. § (1) szerinti végzettség (főiskola/egyetem) és szakképzettség (*újgörög nyelv és irodalom szakos tanár* VAGY *újgörög nyelv és irodalom szakos bölcsész és egyéb szakon végzett tanár*)

- pedagógus-szakvizsga keretében szerzett intézményvezetői szakképzettség,

- legalább öt év pedagógus-munkakörben vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlat,

- felsőfokú görög nyelvismeret

- a sikeres pályázónak vagyonnyilatkozat-tételi kötelezettsége van.

**A pályázat részeként benyújtandó iratok, igazolások**

- az álláshely betöltéséhez szükséges végzettség, szakképzettség, szakvizsga meglétét igazoló okmányok másolata,

- szakirányú továbbképzést (intézményvezetői szakképzettség) igazoló okmányok másolata,

- hatósági erkölcsi bizonyítvány, amely igazolja a büntetlen előéletet,

- szakmai önéletrajz,

- az intézmény vezetésére vonatkozó program szakmai helyzetelemzésre épülő fejlesztési elképzelésekkel (vezetési program),

- arról szóló nyilatkozat, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,

- nyilatkozat arról, hogy kéri-e zárt ülés tartását.

**A pályázat benyújtásának határideje:** :

a NKI honlapján (<https://kozigallas.gov.hu>) való megjelenéstől számított 30 nap. A honlapon történő publikálási időpontot a Magyarországi Görögök Országos Önkormányzata hirdetőtábláján közzéteszi.

**A pályázatok benyújtásának módja:**

A pályázatokat ajánlott küldeményként két példányban (erkölcsi bizonyítványból elegendő egy példány) kérjük eljuttatni a Magyarországi Görögök Országos Önkormányzatának Hivatala címére: 1054 Budapest, Vécsey utca 5. A borítékon szerepeljen: *Intézményvezetői pályázat –Nikosz Beloiannisz Általános Iskola és Óvoda*.

**A pályázat elbírálásának módja, rendje, ideje:**

Pályázatbontás a pályázati határidő lejártát követő 21 napon belül, előre meghatározott időpontban lesz a Magyarországi Görögök Országos Önkormányzatának hivatali helyiségében a pályázók részvételével, melyről a pályázók külön értesítést kapnak. A pályázatok a véleménynyilvánításra jogosultak véleményének kikérése után, annak beérkezését követő első közgyűlésen kerülnek elbírálásra. A pályázók a közgyűlés pontos időpontjáról értesítést kapnak. A pályázati feltételeknek meg nem felelő pályázó pályázata elutasításra kerül.

**A beosztás betölthetőségének időpontja:**

A beosztás legkorábban 2016. augusztus 16. napjától tölthető be. Az intézményvezető a közalkalmazotti kinevezést és az intézményvezetői megbízást legkésőbb 2016. július 31-ig megkapja.

**A pályázati kiírás további közzétételének helye, ideje**:

* [a](file:///F:\DrMilioszNikolett\a) <https://kozigallas.gov.hu> weboldal
* a Magyarországi Görögök Országos Önkormányzatánál helyben szokásos módon
* Ellinizmosz újság

**A munkáltatóval kapcsolatos egyéb lényeges információ:**

Az iskola intézményvezetője feletti munkáltatói jogokat a Magyarországi Görögök Országos Önkormányzatának közgyűlése és az MGOÖ elnöke gyakorolja.

Budapest, 2016. 04. 26.

Kukumzisz György

Magyarországi Görögök Országos Önkormányzata

elnök